《贺新郎（海棠次刘草窗韵）》
宋代·曹休齐

旧事凭谁诉。记锦宫、初试农妆，前身天女。玉辇行春娇待夜，浴殿温泉轻注。一点点、猩红啼吐。绣幄篝香春睡足，细温存，怕遣惊风雨。春梦散，黯凝伫。

韶华寂寞今何许。想故宫、柳亦凝愁，倚栏停舞。欲趁啼鹃归月下，可奈川回山阻。倩万里、鹄来衔子。工部无诗虽结恨，道无香、更恨痴人语。拌绝艳，付黄土。

作者简介：（979—1046）宋建州建安人。曹修古弟。性廉介自立，有声乡里。真宗大中祥符五年进士。累官尚书都官员外郎，知邵武军。杜衍荐为侍御史。出知寿州，徙泉州，濒海渠道。恬于仕进，旋即致仕。有文集。